
[bookmark: _Toc520281804][bookmark: _Toc69205187]Plec de prescripcions tècniques que regulen l’acord marc de formació en llengües estrangeres de l’Escola d’Administració Pública de Catalunya
Amb aquest contracte es volen cobrir, les necessitats de formació en les llengües estrangeres indicades. D’acord amb l’article 99.3 de la Llei 9/2017, de 8 de novembre, de Contractes del Sector Públic (en endavant, LCSP), l’objecte del contracte es divideix en 4 lots. Aquesta divisió es fa d’acord amb la llengua objecte de formació i en el cas de la llengua anglesa atenent també la diferència entre llengua general i llengua amb finalitats específiques:
· Lot 1. Formació en línia de llengua anglesa amb finalitats específiques
· Lot 2: Formació en línia de llengua anglesa general
· Lot 3: Formació en línia de llengua francesa general
· Lot 4: Formació en línia de llengua alemanya general

[bookmark: _Toc164944548]Lot 1. Formació en línia de llengua anglesa amb finalitats específiques
[bookmark: _Toc164944549]Descripció de l’objecte del contracte
L’objecte d’aquest Acord marc és seleccionar diverses empreses per lot per prestar el servei de formació en línia de llengua anglesa amb finalitats específiques, de llengua anglesa general, llengua francesa general i llengua alemanya general per al personal de l’Administració pública.
La capacitació dels empleats públics en el domini de llengües estrangeres és un dels factors rellevants per a la millora dels serveis públics. La formació és necessària per assolir aquesta capacitació.
S’entén que la formació és en modalitat en línia asíncrona per a les habilitats d’expressió escrita, comprensió lectora i comprensió oral. L’habilitat d’expressió oral s’ha d’abordar de manera preferent amb d’eines de videoconferència, o bé per mitjà de telefonia. 

[bookmark: _Toc69205189][bookmark: _Toc164944550]Definició i característiques del servei 
El servei objecte d’aquest lot consisteix a impartir formació en modalitat en línia en llengua anglesa amb finalitats específiques adreçada al lloc de treball per mitjà d’un entorn virtual d’aprenentatge, a més d’altres eines que puguin ser necessàries per treballar habilitats concretes. 
Es tracta de formació adreçada a personal de l’Administració pública que, per al desenvolupament de les seves tasques, necessita aprofundir en el domini d’habilitats lingüístiques més enllà del que es treballa en la formació en la llengua anglesa general. Aquesta formació s’ha de centrar en habilitats relacionades amb la redacció de textos, l’atenció telefònica, l’atenció a la ciutadania, la conducció de reunions i les presentacions professionals. 
En el cas de cursos en què l’expressió oral sigui objectiu d’aprenentatge, les empreses licitadores han de descriure de manera detallada en el punt 4 de la proposta tècnica com es treballarà l’habilitat d’expressió oral i quines eines de comunicació (telefonia, videoconferència o altres.) s’utilitzaran a aquest efecte.
Cada curs s’ha d’oferir en els dos nivells d’usuari independent, d’acord amb la nomenclatura descrita al Marc europeu comú de referència per a les llengües del Consell d’Europa: el nivell B1 i el nivell B2.
La formació ha d’oferir els cursos següents:
· Redacció de textos en anglès. Nivell B1
· Redacció de textos en anglès. Nivell B2
· Atenció telefònica en anglès. Nivell B1
· Atenció telefònica en anglès. Nivell B2
· Atenció a la ciutadania en anglès. Nivell B1
· Atenció a la ciutadania en anglès. Nivell B2
· Conducció de reunions en anglès. Nivell B1
· Conducció de reunions en anglès. Nivell B2
· Presentacions professionals en anglès. Nivell B1
· Presentacions professionals en anglès. Nivell B2

Cada curs ha de tenir una càrrega lectiva total d’entre 15 i 25 hores.
Les empreses adjudicatàries han de posar a disposició del servei objecte de contracte les plataformes i aplicacions per poder impartir la formació en línia: l’entorn virtual d’aprenentatge per a la formació asíncrona per a les habilitats d’expressió escrita, comprensió lectora i comprensió oral, i les eines, aplicacions o plataformes de comunicació síncrona per a l’habilitat d’expressió oral.  
Aquests recursos tecnològics hauran de complir els criteris d'accessibilitat en l'entorn i els continguts establerts al Reial decret 1494/2007, de 12 de novembre, pel qual s’aprova el Reglament sobre les condicions bàsiques per a l’accés de les persones amb discapacitat a les tecnologies, els productes i els serveis relacionats amb la societat de la informació i els mitjans de comunicació social 
(http://www.boe.es/boe_catalan/dias/2007/11/30/pdfs/A04967-04972.pdf). 
En el moment de la prestació del servei, la pàgina d’entrada de l’entorn virtual d’aprenentatge ha d’estar personalitzada amb el senyal corporatiu de l’EAPC. 
Les empreses licitadores han d’aportar claus d’accés a l’entorn i a la totalitat dels cursos, materials i activitats que s’ofereixin per tal de valorar-ne la idoneïtat. Per a aquesta valoració, no és necessari que l’entorn estigui personalitzat amb el senyal corporatiu de l’EAPC.
Les empreses adjudicatàries han de proveir d’un servei de suport tècnic a l’alumnat, per tal de resoldre incidències i consultes relacionades amb l’accés o l’ús de les eines tecnològiques utilitzades per a la formació. Aquest servei de suport ha d’estar disponible, com a mínim, entre les 8 i les 20 hores els dies laborables i donar resposta en un termini màxim de 24 hores.
El servei s’ha de prestar en forma de llicències d’ús individuals (per alumne/a i curs) en dos períodes lectius, un dins de cada semestre de l’any. La llicència d’ús ha d’incloure tots els serveis necessaris per al seguiment i l’aprofitament òptim de la formació: accés a l’entorn virtual d’aprenentatge i a la aplicació o plataforma per a la formació síncrona de l’empresa adjudicatària, prova de nivell que garanteixi que l’alumnat té els coneixements d’anglès mínims exigits per al seguiment del nivell corresponent del curs, servei de tutoria activa, accés als materials d’aprenentatge i a altres recursos didàctics, seguiment i avaluació de l'alumnat, ajuda en línia i suport tècnic.
La dedicació de l’alumne ha de ser d’entre 4 i 5 hores setmanals i cada curs ha de tenir una durada d’entre 5 i 7 setmanes. 
La metodologia de la formació ha de ser l’autoaprenentatge amb tutoria activa. Als efectes de l’execució del contracte, es considera que la tutoria activa és l’activitat de l’alumne que necessàriament ha de ser supervisada, dirigida i avaluada per un tutor/a: revisió, correcció i avaluació de les activitats d’aprenentatge establertes que no siguin autocorrectives, així com, quan correspongui, la connexió síncrona per mitjà de les eines que es detallin a l’oferta per a la pràctica de l’habilitat d’expressió oral. 
Un mínim del 8% de les hores lectives del curs s’ha de dedicar a activitats de tutoria activa.
L’EAPC té dos períodes lectius anuals, que són els següents: 1r semestre (febrer a juny) i 2n semestre (setembre a desembre). Per a cada període lectiu les empreses adjudicatàries han d’oferir tots els cursos per als 2 nivells.
L’EAPC i les empreses adjudicatàries establiran conjuntament les dates concretes dins de cadascun dels dos períodes lectius en què s’impartirà la formació, que seran les mateixes per a tots els departaments o organismes que sol·licitin llicències en el marc d’aquest acord. 
Les empreses adjudicatàries han de garantir que els alumnes tenen assignada la mateixa persona com a tutor/a durant tot el curs llevat que causes de força major justifiquin un canvi de tutor/a; en aquests casos, l’empresa adjudicatària del contracte basat ho ha de comunicar a l’alumne i al departament o organisme al qual pertanyi.
Els docents que les empreses adjudicatàries destinaran a l’execució del contracte han de tenir una acreditació específica per a l’ensenyament de l’anglès com a segona llengua expedida per una universitat o bé una entitat de reconegut prestigi en l’àmbit de l’ensenyament de la llengua anglesa com a segona llengua.
L’entorn virtual d’aprenentatge de les empreses adjudicatàries i els recursos d’aprenentatge hauran de complir les previsions establertes a la Llei orgànica 3/2007, de 22 de març, per a la igualtat efectiva de dones i homes i la Llei 17/2015, de 21 de juliol, d’igualtat efectiva de dones i homes.

1.2.1 Ús de les llicències
Les llicències d’ús assignades a alumnes que no les utilitzin durant la primera setmana lectiva s’han de poder reassignar a altres alumnes sense cap cost addicional. 

1.2.2 Llengua vehicular i llengua per l’atenció de suport als alumnes
La llengua vehicular de l’entorn virtual, de la docència i de la totalitat dels materials i recursos formatius ha ser l’anglès.
La llengua per a l’atenció de suport als alumnes (incidències en l’entorn, consultes no relacionades amb la docència o similars) ha de ser el català.

1.2.3 Proves de nivell
Abans de l’inici dels cursos s’han de fer les proves de nivell oportunes per garantir que cada alumne/a té el nivell adequat per al seguiment correcte del curs. Aquestes proves s’han de fer en línia. 
Les empreses adjudicatàries dels contractes basats han de comunicar a cada departament o organisme els resultats obtinguts pels seus aspirants a la prova de nivell i ho han de fer amb l’antelació suficient per tal que el departament o organisme pugui avisar l’alumnat que no ha superat la prova del nivell demanat i que, o bé serà inscrit al nivell més baix (en cas que s’hagi demanat un curs de nivell B2) o bé no podrà dur a terme la formació (en cas que no s’hagi superat la prova de nivell d’un curs de nivell B1). 
Els alumnes han de tenir la possibilitat de canviar de nivell si, un cop iniciat el curs, es determina que el nivell al qual ha estat assignat per mitjà de la prova no és el més adequat al seu nivell real. La determinació del canvi de nivell pot ser a petició fonamentada de l’alumne/a o bé a iniciativa del tutor o la tutora que l’empresa adjudicatària del contracte basat li hagi assignat.

1.2.4 Gestió acadèmica dels cursos: inscripció, suport, seguiment dels alumnes i avaluació de l’aprenentatge
Corresponen a les empreses adjudicatàries dels contractes basats les actuacions següents:
· La gestió dels alumnes a l’entorn virtual d’aprenentatge a partir de les dades de persones inscrites que proporcionaran els responsables de formació dels departaments o  organismes.
· Informar els departaments i organismes dels criteris i barems d’avaluació utilitzats en l’avaluació abans de l’inici del període lectiu.
· Les accions de suport i motivació en relació amb l'alumnat per assegurar-ne la continuïtat al llarg de la formació.
· El seguiment individualitzat i l’avaluació continuada de cada alumne/a al llarg del curs. A la meitat de la formació, s’ha de facilitar a cada departament o organisme les dades d’aquest seguiment i de l’avaluació continuada que facin referència al seu alumnat.
· L’avaluació final de cada alumne/a en acabar cada període lectiu. S’ha de proporcionar a cada departament o organisme la informació de l’avaluació dels seus alumnes. Aquesta informació ha de contenir com a mínim les dades següents: curs i nivell, nom i cognoms de l’alumne/a, valoració quantitativa (puntuació final), valoració qualitativa (qualificació final). Aquestes dades s’han de proporcionar en dos fitxers: un en format de full de càlcul i un altre en format PDF signat electrònicament pel responsable de l’activitat de l’empresa adjudicatària; aquest PDF tindrà valor d’acta de qualificació.
· Un cop finalitzat cada període lectiu, s’haurà de deixar oberta la plataforma per a l’alumnat durant un mes per facilitar la consulta dels continguts i materials dels cursos realitzats.
Tots els aspectes relacionats amb la gestió acadèmica de la formació s’han de tractar directament amb el departament o organisme implicat.
L’EAPC expedirà els certificats dels alumnes que hagin resultat aptes. Les empreses adjudicatàries dels contractes basats no han d’expedir certificats en cap cas.

[bookmark: _Toc69205190][bookmark: _Toc164944551]Proposta tècnica
La proposta tècnica es presentarà en dos sobres diferenciats.
La valoració de les propostes es farà d’acord amb els criteris de valoració de les ofertes descrits a l’Annex 9 del plec de clàusules administratives particulars.

Sobre B – Criteris d’adjudicació ponderables en funció d’un judici de valor:
La proposta tècnica corresponent als criteris d’adjudicació ponderables en funció d’un judici de valor ha de presentar-se d’acord amb el model de l’Annex 6.3 del plec de clàusules administratives particulars. Aquest model també es troba disponible com a plantilla a l’eina Sobre Digital.
Sobre C – Criteris avaluables mitjançant fórmules:
La proposta tècnica corresponent als criteris tècnics avaluables mitjançant fórmules ha de presentar-se d’acord amb el model de l’Annex 8.3 del plec de clàusules administratives particulars. Aquest model també es troba disponible com a plantilla a l’eina Sobre Digital.
L’oferta econòmica ha de presentar-se d’acord amb el model de l’Annex 7.4 del plec de clàusules administratives particulars. Aquest model també es troba disponible com a plantilla a l’eina Sobre Digital.

[bookmark: _Toc69205191][bookmark: _Toc164944552]Dades de l'alumnat
Per a les proves de nivell i per al seguiment general de l’aprenentatge, cada departament o organisme facilitarà a les empreses adjudicatàries dels contractes basats les dades següents de l'alumnat: nom i cognoms, adreça electrònica, telèfon de contacte i departament al qual estan adscrits. L’informe amb les dades de nivell dels alumnes s’ha de presentar en un fitxer electrònic (taula de base de dades o full de càlcul) i ha de contenir les dades següents: nom, cognoms, resultat de la prova de nivell (aquest valor podrà ser en termes de puntuació o de qualificació), nivell assignat del curs, indicació en cas que s’hagi produït un canvi respecte del nivell sol·licitat per l’alumne/a  i, en els casos de no superació dels mínims exigits per al nivell més baix, indicació de l’exclusió de la formació.
[bookmark: _GoBack]
[bookmark: _Toc69205192][bookmark: _Toc164944553]Gestió de dades personals
En relació amb les dades personals a les quals es tingui accés amb ocasió del contracte, l’empresa contractista s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals i el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, d’ara endavant RGPD, i a tota la normativa vigent en matèria de protecció de dades sempre que no s’hi oposi. 

D’acord amb la disposició addicional 25 de la Llei 9/2017, de 8 de novembre, de Contractes del Sector Públic, l’empresa contractista té la consideració d’encarregat de tractament, en els termes de l’article 28 del RGPD. A aquests efectes, l’empresa contractista i l’Escola d’Administració Pública de Catalunya signaran l’acord d’encàrrec de tractament corresponent en relació amb els tractaments esmentats a l’apartat R del quadre de característiques. 

Aquest PPT es remet a la clàusula trenta-tresena del PCAP i a l’apartat R del quadre de característiques.

[bookmark: _Toc69205193][bookmark: _Toc164944554]Lots 2, 3 i 4. Formació en línia en llengua anglesa general, llengua francesa general i llengua alemanya general

[bookmark: _Toc69205194][bookmark: _Toc164944555]Descripció de l’objecte del contracte
L’objecte del contracte és seleccionar diverses empreses per lot  per prestar el servei de formació en modalitat en línia de llengua anglesa general, llengua francesa general i llengua alemanya general per al personal de l’Administració pública. 
S’entén que la formació és en modalitat en línia asíncrona per a les habilitats d’expressió escrita, comprensió lectora i comprensió oral. L’habilitat d’expressió oral s’ha d’abordar de manera preferent amb d’eines de videoconferència o bé per mitjà de telefonia. 
Es licita un lot per a cadascuna de les llengües:
· Lot 2: Formació en línia en llengua anglesa general
· Lot 3: Formació en línia en llengua francesa general
· Lot 4: Formació en línia en llengua alemanya general

[bookmark: _Toc69205195][bookmark: _Toc164944556]Definició i característiques del  servei comunes a tots tres lots
El servei objecte del contracte consisteix a impartir la formació en modalitat línia en llengua general, de la llengua que correspongui al lot al qual es licita, per mitjà d’un entorn virtual d’aprenentatge en els nivells del Marc europeu comú de referència per a les llengües del Consell d’Europa. Aquests nivells han de ser com a mínim els sis de l’escala general (A1, A2, B1, B2, C1 i C2) o bé poden ser fins als 9 nivells de l’escala ampliada (A1, A2, A2+, B1, B1+, B2, B2+, C1 i C2).  
Els cursos han d’abordar les quatre habilitats lingüístiques: comprensió oral, comprensió lectora, expressió oral i expressió escrita. Les empreses licitadores han descriure de manera especialment detallada en el punt 5.a de la proposta tècnica com es treballarà l’habilitat d’expressió oral i quines eines, aplicacions o plataformes de comunicació síncrona es faran servir.
La dedicació de l’alumne ha de ser d’entre 4 i 5 hores setmanals. 
Cada empresa licitadora podrà oferir el nombre de cursos que consideri adequat per a l’assoliment de cada nivell. La durada de cadascun dels cursos, però, s’ha d’adequar al període d’execució d’aquest acord marc. Per aquesta raó, cada empresa licitadora haurà d’oferir cursos amb una càrrega lectiva total d’entre 55 i 70 hores que s’hauran d’impartir en un període d’entre 12 i 14 setmanes, dins dels dos períodes lectius anuals següents:
· Primer semestre: entre el 15 de febrer i el 15 de juliol
· Segon semestre: entre el 12 de setembre i el 20 de desembre
El calendari final per a la impartició dels cursos en cadascun dels períodes lectius semestrals definits es pactarà entre l’EAPC i les empreses adjudicatàries, i serà el mateix per a tots els departaments o organismes que sol·licitin llicències en el marc d’aquest acord.
Per a cada període lectiu, les empreses adjudicatàries han de poder oferir tots els cursos amb l’objectiu d’assegurar la continuïtat de l’aprenentatge de l'alumnat que vagi superant els cursos i, per tant, els nivells de competència lingüística del Marc comú europeu de referència esmentat.
Les empreses adjudicatàries han de posar a disposició del servei objecte de contracte les plataformes i aplicacions per poder impartir la formació en línia: l’entorn virtual d’aprenentatge per a la formació asíncrona per a les habilitats d’expressió escrita, comprensió lectora i comprensió oral, i les eines, aplicacions o plataformes de comunicació síncrona per a l’habilitat d’expressió oral.  
Aquest recursos tecnològics hauran de complir els criteris d'accessibilitat en l'entorn i els continguts establerts al Reial decret 1494/2007, de 12 de novembre, pel qual s’aprova el Reglament sobre les condicions bàsiques per a l’accés de les persones amb discapacitat a les tecnologies, els productes i els serveis relacionats amb la societat de la informació i els mitjans de comunicació social 
(http://www.boe.es/boe_catalan/dias/2007/11/30/pdfs/A04967-04972.pdf). 
En el moment de la prestació del servei, la pàgina d’entrada de l’entorn virtual d’aprenentatge ha d’estar personalitzada amb el senyal corporatiu de l’EAPC. 
Les empreses licitadores han d’aportar claus d’accés a l’entorn i a la totalitat dels cursos, materials i activitats que s’ofereixin per tal de valorar-ne la idoneïtat.  Per a aquesta valoració, no  és necessari  que l’entorn estigui personalitzat amb el senyal corporatiu de l’EAPC. Les empreses adjudicatàries han de proveir d’un servei de suport tècnic a l’alumnat, per tal de resoldre incidències i consultes relacionades amb l’accés o l’ús de les eines tecnològiques utilitzades per a la formació. Aquest servei de suport ha d’estar disponible, com a mínim, entre les 8 i les 20 hores els dies laborables i donar resposta en un termini màxim de 24 hores.
El servei s’ha de prestar en forma de llicències d’ús individuals (per alumne/a i curs) en dos períodes lectius, un dins de cada semestre de l’any. La llicència d’ús ha d’incloure tots els serveis necessaris per al seguiment i l’aprofitament òptim de la formació: accés a l’entorn virtual d’aprenentatge i a l’aplicació o plataforma per a la formació síncrona que l’empresa adjudicatària posi a disposició del servei, prova de nivell que garanteixi que l’alumnat és assignat al curs més adequat segons els seus coneixements previs d’anglès o de l’idioma que correspongui, servei de tutoria activa, accés als materials d’aprenentatge i a altres recursos didàctics, seguiment i avaluació  de l'alumnat, ajuda en línia i suport tècnic.
La metodologia de la formació ha de ser l’autoaprenentatge amb tutoria activa. Als efectes de l’execució del contracte, es considera que la tutoria activa és l’activitat de l’alumne que necessàriament ha de ser supervisada, dirigida i avaluada per un tutor/a: revisió, correcció i avaluació de les activitats d’aprenentatge establertes que no siguin autocorrectives, així com, quan correspongui, la connexió síncrona per mitjà de les eines que es detallin a l’oferta per a la pràctica de l’habilitat d’expressió oral. 
Un mínim del 10 % de les hores lectives del curs s’ha de dedicar a activitats de tutoria activa.
Les empreses adjudicatàries han de garantir que els alumnes tenen assignada la mateixa persona com a tutor/a durant tot el curs llevat que causes de força major justifiquin un canvi de tutor/a; en aquests casos, l’empresa adjudicatària del contracte basat ho ha de comunicar a l’alumne i al departament o organisme al qual pertanyi.
Els docents que les empreses adjudicatàries de cada lot destinaran a l’execució del contracte han de tenir una acreditació específica per a l’ensenyament de la llengua objecte del contracte com a segona llengua, expedida per una universitat o bé per una entitat de reconegut prestigi en aquesta matèria.
L’entorn virtual d’aprenentatge de les empreses adjudicatàries i els recursos d’aprenentatge hauran de complir les previsions establertes a la Llei orgànica 3/2007, de 22 de març, per a la igualtat efectiva de dones i homes i la Llei 17/2015, de 21 de juliol, d’igualtat efectiva de dones i homes.

0. Ús de les llicències
Les llicències d’ús assignades a alumnes que no les utilitzin durant les dues primeres setmanes lectives s’han de poder reassignar a altres alumnes sense cap cost addicional. 

0. Llengua vehicular i llengua per a l’atenció de suport als alumnes
La llengua vehicular de l’entorn virtual, de la docència i de la totalitat dels materials i recursos formatius ha ser la llengua objecte d’aprenentatge (anglès, francès o alemany). Excepcionalment, en els nivells més baixos (A1, A2), es podrà fer servir el català com a llengua de docència si es considera necessari per facilitar l’assoliment de l’aprenentatge. 
La llengua per a l’atenció de suport als alumnes (incidències en l’entorn, consultes no relacionades amb la docència o similars) ha de ser el català.

0. Proves de nivell
Les empreses adjudicatàries dels contractes basats han de fer les proves de nivell oportunes per garantir que cada alumne/a serà assignat al curs del nivell adequat. Aquestes proves s’han de fer en línia. Fetes les proves de nivell, han de comunicar a cada departament o organisme els resultats obtinguts pels seus aspirants a la prova de nivell i ho han de fer amb l’antelació suficient per tal que el departament o organisme pugui avisar l’alumnat del curs en què s’haurà d’inscriure. 
Els alumnes han de tenir la possibilitat de canviar de curs si, un cop iniciat el curs, es determina que el curs al qual ha estat assignat per mitjà de la prova no és el més adequat al seu nivell real. La determinació del canvi de nivell pot ser a petició fonamentada de l’alumne/a o bé a iniciativa del tutor o la tutora que l’empresa adjudicatària del contracte basat li hagi assignat.

0. Gestió acadèmica dels cursos: inscripció, suport, seguiment dels alumnes i avaluació de l’aprenentatge
Corresponen a les empreses adjudicatàries dels contractes basats les actuacions següents:
· La gestió dels alumnes a l’entorn virtual d’aprenentatge a partir de les dades de persones inscrites que proporcionaran els responsables de formació dels departaments o  organismes.
· Informar els departaments i organismes dels criteris i barems d’avaluació utilitzats en l’avaluació abans de l’inici del període lectiu.
· Les accions de suport i motivació en relació amb l'alumnat per assegurar-ne la continuïtat al llarg de la formació.
· El seguiment individualitzat i l’avaluació continuada de cada alumne/a al llarg del curs. A la meitat de la formació, s’ha de facilitar a cada departament o organisme les dades d’aquest seguiment i de l’avaluació continuada que facin referència al seu alumnat.
· L’avaluació final de cada alumne/a en acabar cada període lectiu. S’ha de proporcionar a cada departament o organisme la informació de l’avaluació dels seus alumnes. Aquesta informació ha de contenir com a mínim les dades següents: curs i nivell, nom i cognoms de l’alumne/a, valoració quantitativa (puntuació final), valoració qualitativa (qualificació final). Aquestes dades s’han de proporcionar en dos fitxers: un en format de full de càlcul i un altre en format PDF signat electrònicament pel responsable de l’activitat de l’empresa adjudicatària; aquest PDF tindrà valor d’acta de qualificació.
· Un cop finalitzat cada període lectiu, s’haurà de deixar oberta la plataforma per a l’alumnat durant un mes per facilitar la consulta dels continguts i materials dels cursos realitzats.
Tots els aspectes relacionats amb la gestió acadèmica de la formació s’han de tractar directament amb el departament o organisme implicat.
L’EAPC expedirà els certificats dels alumnes que hagin resultat aptes. Les empreses adjudicatàries dels contractes basats no han d’expedir certificats en cap cas.

La proposta tècnica es presentarà en dos sobres diferenciats.
La valoració de les propostes es farà d’acord amb els criteris de valoració de les ofertes descrits a l’Annex 9  del plec de clàusules administratives particulars.

Sobre B – Criteris d’adjudicació ponderables en funció d’un judici de valor:
La proposta tècnica corresponent als criteris d’adjudicació ponderables en funció d’un judici de valor ha de presentar-se d’acord amb el model de l’Annex 6.4 del plec de clàusules administratives particulars. Aquest model també es troba disponible com a plantilla a l’eina Sobre Digital.

Sobre C – Criteris avaluables mitjançant fórmules:
La proposta tècnica corresponent als criteris tècnics avaluables mitjançant fórmules ha de presentar-se d’acord amb el model de l’Annex 8.3 del plec de clàusules administratives particulars. Aquest model també es troba disponible com a plantilla a l’eina Sobre Digital.
L’oferta econòmica ha de presentar-se d’acord amb el model de l’Annex 7.5 del plec de clàusules administratives particulars. Aquest model també es troba disponible com a plantilla a l’eina Sobre Digital.

Per a les proves de nivell i per al seguiment general de l’aprenentatge, cada departament o organisme facilitarà a les empreses adjudicatàries dels contractes basats les dades següents de l'alumnat: nom i cognoms, adreça electrònica, telèfon de contacte i departament al qual estan adscrits. L’informe amb les dades de nivell dels alumnes s’ha de presentar en un fitxer electrònic (taula de base de dades o full de càlcul) i ha de contenir les dades següents: nom, cognoms, resultat de la prova de nivell (aquest valor podrà ser en termes de puntuació o de qualificació), i nivell i curs assignat.

En relació amb les dades personals a les quals es tingui accés amb ocasió del contracte, l’empresa contractista s’obliga al compliment de tot allò que estableix la Llei orgànica 3/2018, de 5 de desembre, de protecció de dades personals i garantia dels drets digitals i el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, d’ara endavant RGPD, i a tota la normativa vigent en matèria de protecció de dades sempre que no s’hi oposi. 

D’acord amb la disposició addicional 25 de la Llei 9/2017, de 8 de novembre, de Contractes del Sector Públic, l’empresa contractista té la consideració d’encarregat de tractament, en els termes de l’article 28 del RGPD. A aquests efectes, l’empresa contractista i l’Escola d’Administració Pública de Catalunya signaran l’acord d’encàrrec de tractament corresponent en relació amb els tractaments esmentats a l’apartat R del quadre de característiques. 

Aquest PPT es remet a la clàusula trenta-tresena del PCAP i a l’apartat R del quadre de característiques.

	Lot
	Nombre màxim de llicències
	Import màxim per llicència
	Import màxim total sense IVA
	Import 21% IVA
	Import màxim total amb IVA

	Lot 1. Llengua anglesa amb finalitats específiques
	1.000
	74,00€
	74.000,00€
	15.540,00€
	89.540,00€

	Lot 2. Llengua anglesa general
	1.000
	206,00€
	206.000,00€
	43.260,00€
	249,260,00€

	Lot 3.Llengua francesa general
	160
	206,00€
	32.960,00€
	6.921,60€
	39.881,60€

	Lot 4. Llengua alemanya general
	100
	206,00€
	20.600,00€
	4.326,00€
	24.926,00€

	Total general
	 
	 
	333.560,00€ 
	70.047,60€ 
	403.607,60€ 

